CELEX: 62016CB0092
Language: sk
Date: 2019-07-03 00:00:00
Title: Vec C-92/16: Uznesenie Súdneho dvora (prvá komora) z 3. júla 2019 (návrh na začatie prejudiciálneho konania, ktorý podal Juzgado de Primera Instancia no1 de Fuenlabrada – Španielsko) – Bankia SA/Henry-Rodolfo Rengifo Jiménez, Sheyla-Jeanneth Felix Caiza (Návrh na začatie prejudiciálneho konania – Ochrana spotrebiteľa – Smernica 93/13/EHS – Články 6 a 7 – Nekalé podmienky v spotrebiteľských zmluvách – Podmienka týkajúca sa predčasnej splatnosti v zmluve o hypotekárnom úvere – Článok 99 Rokovacieho poriadku Súdneho dvora – Zhodná otázka s otázkou, o ktorej už Súdny dvor rozhodol alebo ktorej odpoveď možno jednoznačne vyvodiť z judikatúry – Určenie čiastočne nekalej povahy – Právomoci vnútroštátneho súdu pri existencii podmienky považovanej za „nekalú“ – Nahradenie nekalej podmienky ustanovením vnútroštátneho práva – Článok 53 ods. 2 Rokovacieho poriadku Súdneho dvora – Zjavne neprípustná otázka)

20.1.2020   
            
            
               SK
            
            
               Úradný vestník Európskej únie
            
            
               C 19/2
            
         
      Uznesenie Súdneho dvora (prvá komora) z 3. júla 2019 (návrh na začatie prejudiciálneho konania, ktorý podal Juzgado de Primera Instancia no1 de Fuenlabrada – Španielsko) – Bankia SA/Henry-Rodolfo Rengifo Jiménez, Sheyla-Jeanneth Felix Caiza
      (Vec C-92/16) (1)
      
      (Návrh na začatie prejudiciálneho konania - Ochrana spotrebiteľa - Smernica 93/13/EHS - Články 6 a 7 - Nekalé podmienky v spotrebiteľských zmluvách - Podmienka týkajúca sa predčasnej splatnosti v zmluve o hypotekárnom úvere - Článok 99 Rokovacieho poriadku Súdneho dvora - Zhodná otázka s otázkou, o ktorej už Súdny dvor rozhodol alebo ktorej odpoveď možno jednoznačne vyvodiť z judikatúry - Určenie čiastočne nekalej povahy - Právomoci vnútroštátneho súdu pri existencii podmienky považovanej za „nekalú“ - Nahradenie nekalej podmienky ustanovením vnútroštátneho práva - Článok 53 ods. 2 Rokovacieho poriadku Súdneho dvora - Zjavne neprípustná otázka)
      (2020/C 19/02)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Juzgado de Primera Instancia no1 de Fuenlabrada
      
         Účastníci konania
      
      
         Žalobkyňa: Bankia SA
      
         Žalovaní: Henry-Rodolfo Rengifo Jiménez, Sheyla-Jeanneth Felix Caiza
      
         Výrok
      
      Články 6 a 7 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa majú vykladať v tom zmysle, že na jednej strane bránia tomu, aby podmienka týkajúca sa predčasnej splatnosti v zmluve o hypotekárnom úvere, ktorá sa považuje za nekalú, bola zachovaná čiastočne, na základe zrušenia vnútroštátnym súdom prvkov, ktoré ju robia nekalou. Naopak, tieto články nebránia tomu, aby vnútroštátny súd napravil neplatnosť takejto nekalej podmienky, ktorej znenie vychádza z uplatniteľného právneho predpisu v prípade súhlasu zmluvných strán zmluvy, tak, že ju nahradí novým znením tohto právneho predpisu zavedeného po uzavretí zmluvy, ak predmetná zmluva nemôže ďalej existovať v prípade odstránenia tejto nekalej podmienky a zrušenie tejto zmluvy v celom rozsahu vystavuje spotrebiteľa obzvlášť škodlivým dôsledkom.
      
         (1)  Ú. v. EÚ C 156, 2.5.2016.